
Okresný súd Poprad 26Ps/4/2024 8724201566 20. 05. 2024 JUDr. Zuzana Salajová ECLI:SK:OSPP:2024:8724201566.2
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci osoby obmedzenej spôsobilosti na právne úkony: A. B., C. D., nar. XX. XX. XXXX, trvale bytom E., F. XXXX/X, zastúpenej opatrovníčkou: A. B., C. B., nar. XX. XX. XXXX, trvale bytom E., F. XXXX/X, právne zastúpenou: JUDr. Pavel Zavacký, advokát so sídlom Kežmarok, Hradné námestie 29, a zastúpenej procesným opatrovníkom: mesto Kežmarok, o návrhu opatrovníčky na schválenie právneho úkonu za osobu obmedzenú spôsobilosti na právne úkony, takto rozhodol: I. Schvaľuje právny úkon za osobu obmedzenú spôsobilosti na právne úkony A. B., C. D., nar. XX. XX. XXXX, trvale bytom F. XXXX/X, XXX XX E., ktorý za ňu urobila opatrovníčka A. B., C. B., nar. XX. XX. XXXX, trvale bytom F. XXXX/X, XXX XX E., a to Zmluvu o prevode družstevného bytu do vlastníctva z 18. 08. 2023, ktorou osoba obmedzená spôsobilosti na právne úkony A. B., C. D., nar. XX. XX. XXXX, trvale bytom F. XXXX/X, XXX XX E., nadobúda byt č. X nachádzajúci sa na 2. poschodí bytového domu so súp. č. XXXX, na ulici F., vchod č. X, v obci E., postavenom na pozemku parc. č. KN-C 668/106 a parc. č. KN-C 9304/3 a spoluvlastnícky podiel na spoločných častiach a spoločné zariadenia bytového domu vo veľkosti 3265/235988 v pomere k celku, zapísané na LV č. XXXX pre obec a katastrálne územie E., na katastrálnom odbore Okresného úradu Kežmarok, od prevádzajúceho Bytového družstva Kežmarok, so sídlom Hradné námestie 29, 060 01 Kežmarok, IČO: 36 168 807, do jej výlučného vlastníctva. II.
Žiaden z účastníkov n e m á nárok na náhradu trov konania. odôvodnenie:
1. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali.
Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

